

**Μαζική παρουσία του ΚΟΑ σε διεθνή αγώνα θαλάσσιου σκι**

Στο 18ο Cyprus International 3 Round Slalom της Κυπριακής Ομοσπονδίας Θαλάσσιου Σκι, παρευρέθηκαν ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και τα μέλη του ΔΣ ΚΟΑ Έλενα Παπακώστα, Ανδρέας Μυλωνάς και Χρίστος Νεοφύτου την Κυριακή 6 Νοεμβρίου.

Ο Πρόεδρος και τα μέλη του ΔΣ ΚΟΑ παρακολούθησαν τον διεθνή αγώνα θαλάσσιου σκι στην Λεμεσό και συμμετείχαν στις απονομές στους νικητές της διοργάνωσης που διεξήχθη το διήμερο 5-6 Νοεμβρίου. Η μαζική παρουσία του ΚΟΑ στη διοργάνωση δείχνει έμπρακτα ότι ο Οργανισμός στηρίζει όλα τα αθλήματα και βρίσκεται στο πλευρό τους.

Στον χαιρετισμό του ο Ανδρέας Μιχαηλίδης συνεχάρη όλους τους συμμετέχοντες, αλλά και την Κυπριακή Ομοσπονδία Θαλάσσιου Σκι για την ανάληψη της διοργάνωσης, καθώς ο Οργανισμός επικροτεί κάθε τέτοια πρωτοβουλία που διαφημίζει την Κύπρο στο εξωτερικό. Συγχαρητήρια στον Πρόεδρο Ανδρέα Κόκκινο και τους συνεργάτες του.